Document ID: 31995R2695

KOMISSION ASETUS (EY) N:o 2695/95,
annettu 21 päivänä marraskuuta 1995,
31 päivänä joulukuuta 1987 voimassa olleen yhteisen tullitariffin nimikkeistön perusteella vahvistettujen koodien korvaamisesta yhdistetyn nimikkeistön perusteella vahvistetuilla koodeilla tietyissä tavaroiden luokittelua koskevissa asetuksissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 2588/95 (2), ja erityisesti sen 15 artiklan,
sekä katsoo, että
yhteisestä tullitariffista 28 päivänä kesäkuuta 1968 annetulla neuvoston asetuksella (ETY) N:o 950/68 (3), joka on kumottu asetuksella (ETY) N:o 2658/87, vahvistettiin yhteisen tullitariffin nimikkeistö, joka perustuu 15 päivänä joulukuuta 1950 tehtyyn tavaroiden sijoittelua tullitariffien nimikkeisiin koskevaan yleissopimukseen,
yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (4), joka on kumottu asetuksella (ETY) N:o 2658/87, perusteella on annettu useita asetuksia tavaroiden luokittelusta yhteisen tullitariffin nimikkeistöön,
asetuksella (ETY) N:o 2658/87 otettiin käyttöön nimellä "yhdistetty nimikkeistö" tunnettu tavaranimikkeistö, joka vastaa sekä yhteisen tullitariffin että yhteisön ulkomaankaupan tilastoinnin tarpeita ja joka perustuu yleissopimukseen harmonoidusta tavarankuvaus- ja -koodausjärjestelmästä, jolla korvataan 15 päivänä joulukuuta 1950 tehty yleissopimus,
asetuksen (ETY) N:o 2658/87 15 artiklan 1 kohdan mukaisesti 31 päivänä joulukuuta 1987 voimassa olleen yhteisen tullitariffin nimikkeistön perusteella vahvistetut koodit ja tavaran kuvaukset korvataan yhdistetyn nimikkeistön perusteella vahvistetuilla koodeilla ja tavaran kuvauksilla, ja komissio tekee vastaavat muutokset tariffinimikkeistöä sisältäviin yhteisön säädöksiin, ja
tästä syystä olisi muutettava kyseisistä asetuksista niitä, joilla on käytännön merkitystä ja joiden mukauttaminen ei aiheuta olennaista muutosta, ja täydentää näin kolmea ensimmäistä asetussarjaa, joita on jo mukautettu komission asetuksilla (ETY) N:o 646/89 (5), (ETY) N:o 2723/90 (6) ja (ETY) N:o 2080/91 (7),
ON ANTANUT TÄMÄN ASETUKSEN:
1 artikla
Korvataan liitteen taulukossa olevassa 1 sarakkeessa luetelluissa asetuksissa, joissa viitataan 2 sarakkeessa kuvattuihin tavaroihin, 3 sarakkeen yhteisen tullitariffin nimikkeistön numerot 4 sarakkeessa luetelluilla yhdistetyn nimikkeistön koodeilla.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä marraskuuta 1995.

Labels: 3
17
14